
Здравейте, наскоро ВиК – Никопол е подменил водопровод, който не фигурира в нито една институция, т.е. не съществува никъде, но те знаели, че той минавал през имота ми още преди 100 години… Аз също преди време когато закупих земеделската земя не знаех за това, защото не съществува в кадастъра нито и не е вписан като сервитут. От 10 години не обработвам земята и са израстнали дървете, които ВиК ги е отстранил където минава незаконния водопровод, разкопал е нивата и прокарал път през нея… Въпроса ми е има ли законовото право Вик да навлезе в частен имот, да отсече дървесина, да разкопае земята и да прокара път. Без да ме уведоми и получи разрешение за каквито и да е дейности в имота ми???  

Благодаря! 


 

Прокарване на незаконен водопровод през частна земеделска земя???
=================================================================

 

Здравейте, г-н Исмаилов, 


по-долу цитирам разпоредбата от Закона за устройство на територията – чл. 193 – “Правото на прокарване на отклонения от общи мрежи и съоръжения на техническата инфраструктура през чужди имоти се учредява с писмен договор между собствениците на поземлените имоти с нотариална заверка на подписите.  

(2) С договора по ал. 1 се придобива правото да се изгради и придобие собствеността върху отклонението от общата мрежа на техническата инфраструктура в чуждия имот.  

(3) Когато не е постигнато съгласие между собствениците на поземлените имоти и друго техническо решение е явно икономически нецелесъобразно, правото на прокарване се учредява със заповед на кмета на общината.”


Поздрави,  

адв. Николина Митова  

тел. 0898 303092


